Zachary Quinto

**Zachary John Quinto** (Pittsburgh, Pensilvania, 2 de juñu de 1977) es un actol estausunidensi. Los sus partis más famosus son el de Adam Kaufman en *[[24 (serie de televisión)|24]]*, Spock ena undécima, duodécima i decimotercera entrega dela saga de ciencia fición *[[Star Trek]]*, Gabriel "Sylar" Gray en *[[Héroes (serie de televisión)|Hérois]]* i los sus múltipris pressonagis ena serii antológica American Horror Story. En 2018 conduju En busca de... en History i National Geographic.

## Biografía
Quinto, cuya ascendencia es metá italiana i metá irlandesa por parti delos sus pairis, tuvu nacencia en Pittsburgh, inque creció en Green Tree, Pensilvania. Arcançó el grau de Bachiller ena Central Catholic High School en 1995. Más tardi asistió ala Nuversidá de Carnegie Mellon, d'ondi si graduó en 1999.

## Carrera
La su primera aparición en televisión fue nuna serii de corta dessistencia llamá *The Others*. Endispués del su debut á participau con partis secundarius en varius programas, encluyendu *[[Franquicia CSI|CSI]]*, *Touched By An Angel*, *[[Charmed|Embrujás]]*, *[[A dos metros bajo tierra|A dos metrus bahu tierra]]*, *[[Lizzie McGuire]]*, i *L.A. Dragnet*. En 2004, tuvu un papel nel thriller *[[24 (serie de TV)|24]]*, comu Adam Kaufman.

Ena serii "So noTORIous" era l'afeminau confidenti américo-iraní de Tori Spelling. El programa duró namás una temporá debíu al bahu índici d'audiencia. Con Loni Anderson i Joe Manganiello.

En 2006, Enterpretó al inseguru i peligrosu assessinu en serii Gabriel "Sylar" Gray, ena serii Hérois dela NBC. Por esti pressonagi conoció la fama enternacional.

El 26 de juliu de 2007 s'anunció oficialmenti, ena 2007 Comic-Con, qu'él enterpretadríe al jovin Spock ena undécima pinícula de Star Trek.

En 2011 protagonizó el thriller *Margin Call*, la comedia dramática de fantasía *Girl Walks Into a Bar* i la comedia romántica *What's Your Number?*. En 2012, ena pinícula *Dog Eat Dog* hazi de sí mesmu nuna estoria al tentu dela adopción de perrus, con campaña encluía pa recoyel fondus.

Tamién entervinu n'angunus episodius dela aclamá serii *[[American Horror Story]]* (2011), protagonizandu la segunda temporá (2012-2013).

En mayu de 2012 acabihó el rodaji dela secuela de *[[Star Trek]]* enterpretandu nuevamenti el pressonagi de Spock. Un añu más tardi debutava sobri los escenarius de Broadway ena obra *[[El zoo de cristal|El çu de cristal]]*, de Tennessee Williams.

## Vía privá
Zachary Quinto es un notabli defensol delos derechus LGBT. Á participau en proyeutus comu *[[Proyecto It Gets Better|It Gets Better]]*, i si declaró púbricamenti gay nel su blog, en otubri del 2011. Esplicó ena entrevista col *[[New York Magazine]]* i luegu nel su blog que, endispués del suicidiu del adolescenti Jamey Rodemeyer, acosau pola su orientación sexual, i tras la recenti aprobación del matrimoñu entri pressonas del mesmu sexu en Nueva York, si dio cuenta de cómu vivil una vía auténtica, que le permitira sel una vos pala igualdá. El 13 de setiembri de 2012, Zachary confirmó qu'estava manteniendu una relación col actol de *[[Glee]],* Jonathan Groff. Esta relación acabó en juliu de 2013. Dendi 2013 ata 2019 sostuvu una relación col modelu Miles McMillan.

## Filmografía

### Pinículas

### Televisión

## Videojuegus

## Premius i nominacionis

## Referencias

## Enlacis esternus

http://zacharyquinto.com